Diari Oficial de la Generalitat Valenciana


Sumari del DOGV 256, del 30-05-1985 (1985/804359)

DECRET 61/1985, de 13 de maig, del Consell de la Generalitat Valenciana, pel qual es regula el Consell Escolar València, en desplegament de la Llei 11/1984, de 31 de desembre, de Consells Escolars de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/05/13/61/dof/vci/html**

### Dades del document

Número de DOGV
:   256

Data del DOGV
:   30-05-1985

Secció del DOGV
:   DISPOSICIONS GENERALS

Número del document
:   1985/804359


Data del document
:   13-05-1985

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 61/1985, de 13 de maig, del Consell de la Generalitat Valenciana, pel qual es regula el Consell Escolar Valencià en desplegament de la Llei 11/1984, de 31 de desembre, de Consells Escolars de la Comunitat Valenciana.  
La Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana, estableix en el preàmbul uns principis i objectius clars i ambiciosos que podem resumir, d'una banda, en la idea pluralista de l'acció educativa, en la necessitat d'intensificar la promoció de la consciència d'identitat d'un poble, en la creença que actuacions compensatòries des del sector educatiu poden contribuir de corregir les desigualtats sòcio-culturals, principals causants del fracàs escolar, i, d'altra banda, en l'exigència d'assolir una major qualitat en l'ensenyament, ensenyament que ha de ser cada dia més rigorós i eficaç, més integral, harmònic i gratificant, i que ens ha d'aprofitar, al capdavall, per a la formació de ciutadans lliures.   
Per tal d'aconseguir aquests objectius, la Llei de Consells Escolars de la Comunitat Valenciana quedà definida en funció d'instrumentar la participació efectiva de tots els sectors socials afectats en la programació general de l'ensenyament en l'àmbit de la Comunitat Valenciana?.   
Es per això que, comptant amb l?experiència positiva del Consell Escolar Valencià, que fins ara ha funcionat amb caràcter provisional en virtut del Decret 104/1983, de 29 de juliol, del Consell de la Generalitat Valenciana, cal regular l'estructura, el funcionament i el nombre de membres del Consell Escolar Valencià, creat per la Llei esmentada 11/1984, de 31 de desembre, en compliment del que disposa l'article 8.2, i fent ús de la competència que atribueix al Consell la disposició final primera de la mateixa Llei.   
En atenció d'aquests motins, a proposta del Conseller de Cultura, Educació i Ciència, i amb la deliberació prèvia del Consell, en sessió de 13 de maig de 1985,   
DECRETE:   
Article primer  
1. El Consell Escolar Valencià, que és l'òrgan consultiu i de participació social en la programació general de l'ensenyament a la Comunitat Valenciana, estarà format pels membres següents:   
a) Deu professors dels nivells educatius no universitaris proposats per les organitzacions o associacions sindicals llurs, segons la representativitat; set del sector públic i tres del de Centres Privats.   
Dels set professors de Centres Públics, quatre seran d'Ensenyaments Bàsics i tres d'Ensenyaments Mitjans.   
Dels tres professors de Centres Privats, dos seran d'Ensenyaments Bàsics i un d'Ensenyaments Mitjans.   
b) Deu pares d'alumnes, designats per les Federacions de Pares d'Alumnes, en proporció al nombre d'Associacions que cada Federació tinga inscrites.   
c) Dos alumnes, un de Batxillerat Unificat Polivalent i un altre de Formació Professional, proposats per les organitzacions o federacions juvenils més representatives.   
d) Dos membres en representació del personal administratiu i de serveis dels Centres Docents, la designació dels quals serà feta per les Centrals o Associacions Sindicals de més representativitat.   
e) Dos titulars dels Centres Privats, subvencionats o no, i en correspondrà la designació a les Organitzacions Empresarials de l'Ensenyament de més representació.   
f) Dos membres nomenats per les Centrals Sindicals més representatives i dos membres proposats per l'Organització Patronal de més implantació a la Comunitat Valenciana.   
g) Vuit membres en representació de les Corporacions Locals, designats en la forma que reglamentàriament es determine.   
h) Dos membres del personal de l'Administració Educativa Autonòmica, proposats per les Centrals o Associacions Sindicals de més implantació a la Comunitat Valenciana.   
i) Tres membres en representació, un per cada una de les Universitats de la Comunitat Valenciana, nomenats per les Juntes de Govern respectives.   
j) Dues personalitats de pretigi reconegut en el camp de l'educació, de la renovació pedagògica, la investigació o l'administració educativa, designats pel Conseller de Cultura, Educació i Ciència.   
k) Tres membres en representació de la Conselleria de Cultura, Educació i Ciència, designats pel Conseller de Cultura, Educació i Ciència.   
2. A les reunions del Consell Escolar Valencià podran assistir, amb veu però sense vot, aquelles persones que per la seva competència tècnica puguen presentar informes que, a juí del Consell, siguen necessaris per al millor desplegament de les tasques encomanades.   
Article segon  
1. El Consell Escolar Valencia funcionarà en règim de Ple i Comissions de Treball, i es dotarà d'un Reglament Interior, que serà aprovat pel Ple, i se subjectarà a les normes i els procediments dels òrgans col·legiats.   
2. Es reunirà, almenys, dues vegades a l'any amb caràcter preceptiu i sempre que ho sol.licite un terç dels components.  
3. El President serà nomenat pel Conseller de Cultura, Educació i Ciència, entre els membres del Consell. Nomenarà també un Vice-president, qui el substituirà en cas de vacant, absència o malaltia i exercirà les facultats que li delegue el President.   
4. Els altres membres seran nomenats per Resolució del Conseller de Cultura, Educació i Ciència, a proposta dels òrgans de representació corresponents. Els membres de representació podran ser substituïts per suplents. Per això, en les propostes, darrere dels titulars, hi hauran de figurar ordenadament els substituís. El Reglament de Règim Interior contemplarà el funcionament i el règim de suplències.   
5. El President, Vice-president i els membres de designació seran nomenats per a un període de dos anys.   
6. Els membres de representació també seran nomenats per a un període de dos anys.   
7. Això no obstant, en qualsevol moment els òrgans de representació podran proposar al Conseller de Cultura, Educació i Ciència la revocació dels representants en el Consell Escolar Valencià i el nomenament de membres nous.  
DISPOSICIONS TRANSITORIES  
Primera  
Els actuals integrants del Consell Escolar Valencià, nomenats a l'empar del Decret del Consell 104/1983, de 29 de juliol, cessaran el dia de la constitució del Consell Escolar Valencià creat per la Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana, en desplegament d'aquest Decret.   
Segona  
Mentre hom no celebre eleccions sindicals entre el professorat dels Centres Públics, s'utilitzaran com a criteris per establir la proporcionalitat els resultats de les eleccions al Consell Rector de la Mutualitat General de Funcionaris Civils de l'Estat.   
DISPOSICIONS FINALS  
Primera  
El Conseller de Cultura, Educació i Ciència resta autoritzat per dictar totes les disposicions reglamentàries i d'altres resolucions que necessite el desplegament del que disposa aquest Decret.  
Segona  
En el termini de quatre mesos a partir de l'entrada en vigor d'aquest Decret, hom constituirà el Consell Escolar Valencià.  
Tercera  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 13 de maig de 1985.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI